سليم حسن

thumb|left|'''سليم حسن'''
**سليم حسن** (15 ابريل 1886 - 29 سبتمبر 1961) يعتبر من الرواد الاوائل من المؤرخين المصريين اللى اهتمو بالتاريخ المصرى القديم و تاريخ مصر الفرعونية. ارتبط اسم **سليم حسن** بالتاريخ المصرى بشكل كبير.

سليم حسن اتولد فى قرية ميت ناجى فى مركز ميت غمر التابعين لمحافظة الدقهلية فى 15 ابريل 1886. اتوفى أبوه و هو صغير فاهتمت بيه امه و اهتمت بتعليمه. و بعد الابتدائية و الثانوية دخل مدرسة المعلمين الخديوية و انضم لقسم علم الاثار بالمدرسة.

اتخرج من مدرسة المعلمين سنة 1912 و اشتغل مدرس تاريخ و لغه انجليزى فى المدرسة الناصريه فى القاهره و منها اشتغل فى مدرسة طنطا الثانويه و بعدين اتنقل اسيوط و فى الاخر رجع تانى المدرسهالخديويه الثانويه فى القاهره.

رغم سنه الصغير فى الوقت ده الا انه كان مجتهد جدا و متعطش للعلم و التاريخ و ده اللى خلاه يشترك فى وضع كتب التاريخ اللى كانت مقررة على طلبة المدارس فى الوقت ده.

## المتحف المصرى
سليم حسن كان دايما عنده امنية واحدة و هى انه يشتغل فى المتحف المصرى. للاسف حاول كتير بس ما قدرش لان الاجانب كانت سيطرتهم قوية فى الوقت ده. الوضع ده ما استمرش كتير لغاية ما قامت ثورة 1919 اللى ادت استقلالية اكتر للوزراء المصريين. فى الوقت ده اتعين سليم حسن امين مساعد فى المتحف المصرى بعد اصرار احمد شفيق باشا وزير الاشغال فى الوقت ده على تعيين مصريين فى المتحف مع الفرنسويين اللى كانو موجودين و ده كان سنة 1921.

## سفره باريس
80px|right
فى سنة 1922 تم اكتشاف مقبرة توت عنخ امون و اندهش العالم كله للااكتشاف ده و زاد الاهتمام بالحضارة المصرية. زاد اعتزاز المصريين و فخرهم بمصريتهم. و ابتدت مصر تبعت بعثات دراسة الاثار لاوروبا و طبعا سيلم حسن ما كانش يفوت فرصة زى دي. سافر باريس و اخد دبلومة فى اللغة الشرقية و دبلومة تانية فى الديانات و دبلومة تالتة فى اللغة الشرقية برضه و رجع مصر سنة 1927.

اتعين تانى فى المتحف المصرى بس ما استمرش كتير هناك..كلية الاداب بالجامعة المصرية طلبته علشان يشتغل مدرس فيها و ااترقا لغاية ما وصل لدرجة الاستاذية و كان مشرف على حفاءر الجامعة بمنطقة اهرامات الجيزة.

استمر رغم كل ده فى دراساته و اخد درجة الدكتوراة من جامعة ڤيينا سنة 1935.

## مصريته
سليم حسن كان مصرى جدا و غيور جدا على مصريته و هو اول مصرى يشتغل فى منصب وكيل مصلحة الاثار المصرية ..و دى ليها قصة مهمة. انه اخد من الملك فاروق مجموعة من قطع الاثار المصرية اللى استولى عليها ابوه الملك فؤاد و حاول كتير الملك فاروق انه ياخدها تانى الا ان سيلم حسن رفض و ده كان من الاسباب المهمة اللى خلت سليم حسن ما يقعدش كتير فى منصبه ده.

## كتبه
80px|right
الناس كلها عارفة سليم حسن بموسوعته القيمة جدا "تاريخ مصر القديمة" اللى اتنشرت فى 16 جزء بداية من سنة 1940 لغاية سنة 1960 و ده يعتبر اكبر عمل تاريخى اتعمل عن التاريخ المصري.

سليم حسن برضه كان ليه اصدارات كتير مش باللغة العربية اهمها كتابه عن ابو الهول و كتابه عن الاناشيد الدينية فى الدولة الوسطي
فى مجال الترجمة, ترجم كتاب فجر الضمير لجيمس هنرى بريستيد و كتاب ديانة المصريين القدماء للعالم الالمانى شتدورف.

بعد 1952 عانى سليم حسن من النفى الحكومة المتعمد ليه..زيه زى علما مصريين كتير عانو من كده بعد 1952..لكن وطنيته و مصريته كانت بتخليه ما يتأخرش أبدا لما ينطلب منه عمل وطني,,اشترك سنة1955 فى كتابة تقرير عن انقاذ اثار النوبة من مية السد العالى و شارك فى بحوث حوالين اثار منطقة النوبة سنة 1958 و فى عملية جرد المتحف المصرى سنة 1959.

سليم حسن, ابن مصر الطيب, المصرى جدا, مات فى 29 سبتمبر سنة 1961.

## مكتبة الاسره
دى اجزاء من موسوعة تاريخ مصر القديمة لسليم حسن. اللى ارجعت نشرها مكتبة العيلة و الناس كانت واقفة طوابير عليها و كانو بيستنو جزء جديد كل اسبوع. و لما الطبعة الاولى خلصت اتعملت طبعة تانية و خلصت بسرعة برضه و دا بيأكد ان الهوية المصريه لسه موجودة جوه المصريين.

## فيلم تسجيلى
سليم حسن
300px|center

## لينكات برانيه
* الجزء التانى http://www.4shared.com/file/59469025/a707a7f3/____.html?s=1 
* الجزء الخامس http://www.4shared.com/file/59474383/79c7a578/____.html?s=1 
* الجزء السادس http://www.4shared.com/file/47910131/5790c31b/_____-_.html?s=1
* الجزء التامن http://www.4shared.com/file/59512704/49046bd6/____.html?s=1 
* الجزء التاسع http://www.4shared.com/file/59518629/6bfcffba/____.html?s=1 
* الجزء العاشر http://www.4shared.com/file/59992592/35932a7e/____.html?s=1 
* الجزء ال11 http://www.4shared.com/file/59941336/26b91100/_____.html?s=1 
* الجزء ال12 http://www.4shared.com/file/59937231/2e546d58/_____.html?s=1 
* الجزء ال13 http://www.4shared.com/file/60720610/edc6a5d9/_____.html?s=1 
* الجزء ال15 http://www.4shared.com/file/60727160/3a1f1d22/_____.html?s=1 
* الجزء ال16 http://www.4shared.com/file/71969243/d6ee2bea/_____.html?s=1 

تصنيف:مواليد 1886
تصنيف:وفيات 1961
تصنيف:مصرولوجيين مصريين
تصنيف:اثريين مصريين
تصنيف:اكاديميين مصريين
تصنيف:وطنيين مصريين
تصنيف:دقهلاويه
تصنيف:ناس من ميت غمر